আইপিএল ম্যাচ উপলক্ষে স্পেশাল মেট্রো রাতে

কলকাতা: চলছে আইপিএল ২০২৫ (Ipl 2025)। গতবছর আইপিএলের (IPL) বিজয়ী দল ছিল কেকেআর (KKR)। আর সেই উপলক্ষে কেকেআরের ঘরের মাঠ ইডেনে (Eden) আইপিএলের বেশ কয়েকটা ম্যাচের আয়োজন করা হয়।

আগামীকাল অর্থাৎ ৩ এপ্রিল ইডেনের (Eden) মাঠে রয়েছে কেকেআর ভার্সেস সানরাইসার্স হায়দ্রাবাদের হাইভোল্টেজ ম্যাচ। আর সেই উপলক্ষে মেট্রোর পক্ষ থেকে বিজ্ঞপ্তি প্রকাশ করে জানানো হয়েছে ইডেনে ম্যাচ উপলক্ষে রাতে চলবে বিশেষ ট্রেন।

মেট্রো প্রেমীদের কথা মাথায় রেখেই মেট্রোর পক্ষ থেকে নেওয়া হয়েছে এই সিদ্ধান্ত।

আরও পড়ুন: ২০২৪-২৫ আর্থিক বছরে কত যাত্রী মেট্রো চড়েছেন জানেন?

তবে টিকিট কাটায় ঘটতে পারে একটু ব্যাঘাত, কারণ টিকিট কাউন্টার খোলা থাকবে শুধুমাত্র ওল্ড এসপ্ল্যানেড মেট্রো স্টেশনে, আর যদি চান মেট্রো কার্ড রিচার্জ করতে তাতেও আসতে পারে ব্যাঘাত কারণ মেট্রো কার্ড রিচার্জের মেসিনও সুধুমাত্র খোলা থাকবে নিউ এসপ্ল্যানেড স্টেশনে। কিন্তু তারও বিকল্প রয়েছে, মেট্রো অ্যাপ নিজের মোবাইলে সহজেই ইন্সটল করতে পারেন, আর সেখান থেকেই সহজে কেটে নিতে পারেন টিকিট আবার রিচার্জ করে নিতে পারেন মেট্রো কার্ডও।

ব্লু লাইন এবং গ্রীন লাইন, দুই মেট্রো রুটের জন্যই মিলবে এই পরিষেবা। ব্লু লাইনে চলবে মোট দুটি স্পেশ্যাল মেট্রো। প্রথমটি এসপ্ল্যানেড ছাড়বে ঠিক রাত ১২টায়, দক্ষিণেশ্বর পৌঁছবে ১২টা ৩৩মিনিটে। দ্বিতীয় স্পেশ্যাল ট্রেনটি কবি সুভাষ থেকে ছাড়বে ঠিক রাত ১২:৩০ টায়। পাশাপাশি, গ্রীন লাইনে চলবে মাত্র একটি স্পেশ্যাল ট্রেন। যা এসপ্ল্যানেড থেকে ছাড়বে ঠিক রাত ১২ টায় যা হাওড়া ময়দানে পৌছবে ১২:০৮ তে।

দেখুন অন্য খবর